Beriemt worre isch Saaschbach durich d Schlach bi Saaschbach am 27. Juli 1675 im Holländische Krieg (1672-1679), wu bi Saaschbach Druppe vum Ludwig XIV. unter em Marschall Turenne un kaiserligi Druppe unter em Feldherr Raimondo Montecuccoli ufenanderdroffe sin. Dodebi isch d Ortschaft niderbrunne worre. Nur drei Hiiser solle stehe bliwe sin. De Marschall  Turenne isch no vor de Schlacht durich e Gschitzkugle droffe worre un dra gstorwe. Dodra mahnt hite e Gedenkstai vun 1675 ("Hier ist Turenius vertötet worden"), e Obelisk un e glain Museum (Turenne-Museum).